മുല്ലപ്പെരിയാര് ഡാം തുറക്കല്: അതീവ ജാഗ്രതയില് ജില്ല രാവിലെ ഏഴ് മുതല് മാറ്റിപാര്പ്പിക്കും ഇടുക്കി: ജലനിരപ്പ് കുറഞ്ഞില്ലെങ്കില് മുല്ലപ്പെരിയാര് അണക്കെട്ട് നാളെ തുറക്കുമെന്ന് തമിഴ്നാട് അറിയിച്ച സാഹചര്യത്തില് ജില്ല അതീവ ജാഗ്രതയില്. ഇന്ന് രാവിലെ ആറ് മുതല് പൊതുജനങ്ങള്ക്ക് ജാഗ്രതാ നിര്ദേശവും മുന്നറിയിപ്പും നല്കും. തുടര്ന്ന് രാവിലെ ഏഴ് മുതല് തന്നെ പീരുമേട്, ഇടുക്കി, ഉടുമ്ബഞ്ചോല താലൂക്കുകളില് നിന്നായി 3220 പേരെ മാറ്റി പാര്പ്പിക്കാന് ആരംഭിക്കും. ഇതിന് ബന്ധപ്പെട്ട തഹസദില്ദാര്മാരെ ചുമതലപ്പെടുത്തിയിട്ടുണ്ട്. പീരുമേട് താലൂക്കിലെ ഏലപ്പാറ, ഉപ്പുതറ, പെരിയാര്, മഞ്ചുമല വില്ലേജുകളില് നിന്നും ഇടുക്കി താലൂക്കിലെ അയ്യപ്പന്കോവില്, കാഞ്ചിയാര് എന്നീ വില്ലേജുകളില് നിന്നും ഉടുമ്ബഞ്ചോല താലൂക്കിലെ ആനവിലാസം വില്ലേജില് നിന്നുമുള്ളവരെയാണ് മാറ്റി പാര്പ്പിക്കുക. മാറ്റി പാര്പ്പിക്കേണ്ടവര്ക്കായി സ്കൂളടക്കമുള്ള കെട്ടിടങ്ങള് കണ്ടെത്തിയിട്ടുണ്ട്. ആളുകളെ മാറ്റാന് ആവശ്യമായ വാഹനങ്ങള് ഒരുക്കിയിട്ടുണ്ട്. കൊവിഡ് മാനദണ്ഡങ്ങള് പാലിച്ചായിരിക്കും ക്യാമ്ബ് ഒരുക്കുക. രക്ഷാ പ്രവര്ത്തനങ്ങള് വേണ്ട സ്ഥലങ്ങളില് വെളിച്ചം ഉറപ്പ് വരുത്തുന്നതിന് അസ്കാ ലൈറ്റുകള് സജീകരിക്കും. മുല്ലപ്പെരിയാര് സ്പെഷ്യല് ആഫീസര്മാരായി രണ്ട് ഡെപ്യൂട്ടി കളക്ടര്മാരെ നിയോഗിച്ചിട്ടുണ്ട്. വണ്ടിപ്പെരിയാര്, ഉപ്പുതറ കേന്ദ്രികരിച്ചാണ് ഇവര് ക്യാമ്ബ് ചെയ്യുന്നത്. ഫയര് ഫോഴ്സിന്റെ നാല് ടീം സജ്ജമാണ്. വനംവകുപ്പിന്റെ രണ്ട് കണ്ട്രോള് റൂം വണ്ടിപ്പെരിയാറിലും വള്ളക്കടവിലും പ്രവര്ത്തനം ആരംഭിച്ചിട്ടുണ്ട്. കൂടാതെ സ്പെഷ്യല് ടാസ്ക് ഫോഴ്സും പ്രശ്നസാധ്യത പ്രാദേശങ്ങളിലുണ്ട്. അത്യാവശ്യ ഘട്ടങ്ങളില് കെ.എസ്.ഇ.ബിയുടെ താത്കാലിക സംവിധാനം തയ്യാറാണ്. കണ്ട്രോള് റൂമുകള് ജില്ലാതലത്തിലും പീരുമേട്, ഇടുക്കി, ഉടുമ്ബഞ്ചോല താലൂക്കുകളിലും മഞ്ചുമല, പെരിയാര്, കുമളി, ഉപ്പുതറ, അയ്യപ്പന്കോവില്, ആനവിലാസം, ഏലപ്പാറ, കാഞ്ചിയാര് എന്നീ വില്ലേജുകളില് ആരംഭിച്ചിട്ടുള്ള കണ്ട്രോള് റൂമുകള് 24 മണിക്കൂറും പ്രവര്ത്തിക്കും. ജില്ലാ തല കണ്ട്രോള് റൂം നമ്ബര് 04862233111, 04862233130, 9383463036, 7034447100. അന്ന് നാശം വിതച്ചു ഇതിന് മുമ്ബ് 2018ലെ പ്രളയകാലത്താണ് അണക്കെട്ട് തുറന്നപ്പോള് വന്തോതിലുള്ള വെള്ളം കുതിച്ചെത്തി മുല്ലപ്പെരിയാറിന്റെ താഴ്വാരത്തുള്ള വള്ളക്കടവ്, വണ്ടിപ്പെരിയാര്, ചപ്പാത്ത്, ആലടി, ഉപ്പുത്തറ, അയ്യപ്പന്കോവില് എന്നിവിടങ്ങളില് വ്യാപക നാശം വരുത്തിയിരുന്നു. ആഗസ്റ്റ് 15ന് പുലര്ച്ചെ 2.30യോടെയായിരുന്നു 142 അടിയുടെ മുകളില് വെള്ളമെത്തിയപ്പോള് 13 ഷട്ടറുകളും ഒരുമിച്ച് ഉയര്ത്തിയത്. അന്ന് ഡാം തുറക്കുന്ന വിവരം നേരത്തെ അറിയിക്കാന് തമിഴ്നാട് തയ്യാറായില്ല. മുല്ലപ്പെരിയാര് തുറക്കുമ്ബോള് ഇടുക്കി അണക്കെട്ട് തുറന്നിരിക്കുകയായിരുന്നു. ഇത്തവണ ഇടുക്കി അടച്ചപ്പോഴാണ് മുല്ലപ്പെരിയാര് തുറക്കുന്നത്. ഇടുക്കി വരെ 35 കി.മീ 35 കി.മീ. ദൂരമാണ് മുല്ലപ്പെരിയാര് അണക്കെട്ടില് നിന്ന് ഇടുക്കി ഡാമിലേക്കുള്ളത്. തുറന്ന് വിടുന്ന വെള്ളത്തിന്റെ അളവ് അനുസരിച്ച് ആറ് മണിക്കൂര് മുതല് മുകളിലേക്കാണ് ഇത് ഇടുക്കി സംഭരണിയിലേക്ക് എത്താന് വേണ്ടത്. അയ്യപ്പന്കോവില് തൂക്കുപ്പാലത്തിന് അടിയിലൂടെ കടന്ന് അഞ്ചുരുളി ടണലിന് അടുത്താണ് വെള്ളമൊഴുകി എത്തുന്നത്. നിലവില് 2397.98 അടിയിലെത്തി നില്ക്കുന്ന ഇടുക്കിയിലേക്ക് മുല്ലപ്പെരിയാര് തുറന്നാല് കൂടുതല് വെള്ളമൊഴുകിയെത്തും. ഇതോടെ വീണ്ടും ഇടുക്കി തുറക്കേണ്ടി വരുമോയെന്നും ആശങ്കയുണ്ട്.